Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2018-027073-2-dur.html
Timestamp: 2019-04-25 21:01:39+00:00
Document Index: 10755039

Matched Legal Cases: ['§1', '§ 4', '§56', '§19', '§32', '§56', '§82']

OU-TN-OSZP1-2018/027073-2/DUR - Ministerstvo životného prostredia Slovenskej republiky
Menu > Oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2018/027073-2/DUR
OU-TN-OSZP1-2018/027073-2/DUR
Oznámenie o začatí správneho konania vo veci žiadosti o súhlas na prieskum a výskum chránených častí prírody + výzva na doplnenie podania + vyžiadanie odborného stanoviska od ŠOP SR
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 13.9. 2018 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti zo 6.9. 2018 doručenej 13.9. 2018 od združenia JAVORNÍKY, IČO: 31803491, so sídlom: 020 55 Lazy pod Makytou 976 (ďalej len „žiadateľ“).
Predmetom konania je žiadosť o vydanie súhlasu orgánu ochrany prírody podľa §56 ods.2 zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na prieskum a výskum chráneného druhu jasoň chochlačkový (Parnassius mnemosyne) v území s 2. stupňom ochrany prírody Chránenej krajinnej oblasti Kysuce v k.ú. Lazy pod Makytou. Žiadosť súvisí s projektom žiadateľa „Kosenie Javorníckych lúk a dopad manažmentových opatrení na biodiverzitu“. Žiadateľ zároveň s podaním uhradil správny poplatok vo výške 100,- eur.
Orgán ochrany prírody ďalej vyzýva žiadateľa podľa §19 ods.3, §32 ods.1 a 3 zákona č. 71/1967 Zb. o správnom konaní v znení neskorších predpisov, na odstránenie nedostatkov podania v lehote do 15 dní od doručenia tejto výzvy. Podanie je potrebné doplniť o písomný doklad o kvalifikačných predpokladoch na vykonávanie prieskumu a výskumu osobitne chránených častí prírody a krajiny, ako sa to vyžaduje podľa §56 ods.2 zákona o ochrane prírody a krajiny.
Pokiaľ nebude podanie doplnené v stanovenej lehote podľa výzvy, orgán ochrany prírody správne konanie zastaví podľa §82 ods.9 písm. c) zákona o ochrane prírody a krajiny.
Orgán ochrany prírody ďalej žiada Štátnu ochrany prírody SR – Správu CHKO Kysuce o vypracovanie odborného stanoviska k predmetu konania podľa priložených podkladov a o jeho doručenie orgánu ochrany prírody najneskôr do 3.10. 2018.
Príloha pre ŠOP SR:
Kópia žiadosti zo 6.9. 2018
1) JAVORNÍKY, združenie, 020 55 Lazy pod Makytou 976
2) ŠOP SR, Správa CHKO Kysuce, U Tomali 1511, 022 01 Čadca
3) Okresný úrad Púchov, OSŽP, Štefánikova 820, 020 01 Púchov
4) Obec Lazy pod Makytou, 020 55 Lazy pod Makytou 157
11. Občianske združenie Iniciatíva stráže prírody, Líščie údolie 23, 841 05 Bratislava